**Tietosuojapolitiikka**

Tietosuojasta huolehtiminen on osa Muuramen seurakunnan toimintaa, riskienhallintaa ja vastuullisia toimintaperiaatteita. Tietosuojapolitiikassa määritellään, kuinka Muuramen seurakunnan toiminnoissa pyritään varmistamaan henkilötietojen lainmukainen käsittely ja tietosuojan korkea taso.

**Tietosuojapolitiikan kokonaisvaltaisuus ja tavoitteet**

Tietosuojaan kuuluvat henkilöiden yksityiselämän suoja ja yksityisyyden suojaa turvaavat muut oikeudet henkilötietoja käsiteltäessä.

Tietosuojapolitiikan avulla pyritään turvaamaan Eu-lainsäädännön mukaiset henkilötietojen käyttöön liittyvät Muuramen seurakunnan jäsenten, asiakkaiden, työntekijöiden ja muihin sidosryhmiin kuuluvien henkilöiden oikeudet sekä varmistamaan tietojen käsittelijän oikeudet ja velvollisuuksien noudattaminen henkilötietoja käsiteltäessä. Tietosuojaa toteutettaessa kiinnitetään erityistä huomiota henkilötietojen salassapitoon sekä siihen, ettei asiattomilla ole pääsyä tietoihin ja ettei tietoja käytetä henkilöä vahingoittavasti.

Tietosuojalla on kiinteä yhteys tietoturvaan. Muuramen seurakunnan tietoturvapolitiikka määrittelee, mitä tarkoitetaan tietoturvalla ja kuinka sitä ylläpidetään.

**Tietojen keräys ja käyttö**

Henkilötietojen käsittely perustuu henkilön suostumukseen tai laissa määriteltyyn perusteeseen. Henkilötietoja käsitellään vain perustellun käyttötarkoituksen johdosta ja vain siinä määrin ja niin kauan, kun se on käyttötarkoituksen kannalta tarpeellista.   Käytettävien tietojen oikeellisuus pyritään varmistamaan ja tietoja päivitetään henkilöltä itseltään sekä jäsenrekisterin perusteella. Kun tiedot eivät enää ole käyttötarkoituksensa vuoksi tarpeellisia, tiedot tuhotaan asianmukaisesti arkistonmuodostussuunnitelman mukaisesti.

Tietoja käytetään niitä kerättäessä kuvattuihin tarkoituksiin lainsäädännön kulloinkin sallimissa rajoissa. Tietoja luovutetaan vain laissa mainitulla perusteella. Tietoja ei siirretä kolmansille osapuolille ilman asianomaisen omaa kirjallista lupaa/pyyntöä.

**Rekisteröityjen informointi**

Rekisterinpitäjä on Muuramen seurakunta, jonka käyttöä varten henkilötiedot on kerätty. Kustakin henkilörekisteristä laaditaan lainsäädännön edellyttämä rekisteriseloste. Rekisteröidyille tarjotaan laissa tarkoitettu tai muuten tarpeellinen informaatio henkilötietojen käsittelystä tietoja kerättäessä sekä mahdollisuuksien mukaan myös muulla tavoin, esim. Muuramen seurakunnan nettisivuilla.

**Vastuut ja organisointi**

Vastuu tietosuojan toteuttamisesta on rekisterin pitäjällä. Jokaisen työntekijän tulee tuntea ja hallita oman vastuualueensa tietosuoja ja -riskit.  Muuramen seurakunnalle on nimitetty tietosuoja-vastaava Jouni Lahtinen, joka ohjaa ja kehittää tietosuojan toteutumista Jyväskylän IT-alueella ja paikallisesti on nimitetty tietosuoja yhteyshenkilöksi Tarja Vilhuniemi ja hänen varahenkilökseen Hannele Räty, joiden tehtävänä on avustaa Muuramen seurakunnan työntekijöitä sekä asiakkaita tietosuoja-asioissa.

Kukin työala vastaa tietosuojan resursoinnista ja käytännön toteutuksesta omassa tiimissään. Mikäli tietoja jaetaan kolmansille osapuolille rekisteröidyn luvalla/pyynnöstä, työala huolehtii, että valittu kumppani noudattaa tätä tietosuojapolitiikkaa. Henkilötietojen käsittelyn ulkoistamisesta laaditaan aina kirjallinen sopimus, jossa osapuolten vastuut ja velvollisuudet määritellään.

**Tietosuojan varmistaminen**

Tietosuoja-asiat kuuluvat osana henkilötietoja käsittelevien uusien työntekijöiden perehdytykseen ja niistä järjestetään säännöllisesti koulutusta/kertausta kaikille työntekijöille.

Kaikkia henkilötietoja käsitteleviä henkilöitä sitoo laissa säännelty tai erikseen sovittu ja dokumentoitu vaitiolovelvollisuus.

Henkilötietoja sisältävien tietojärjestelmien käyttöä kontrolloidaan IT-aluekeskuksen toimesta käyttäjähallintaratkaisulla tai muuten dokumentoiduilla menettelyillä. Lokitiedot kerätään erikseen laissa säädetyllä tai muutoin riittävällä tarkkuudella kaikista rekisteristä.  
Mikäli tietosuojan epäillään tai havaitaan vaarantuneen, asia tutkitaan viipymättä. Lisäksi asiasta ilmoitetaan viipymättä rekisteröidylle, jonka tietosuoja on vaarantunut, edellyttäen, että ilmoittaminen on aiheellista korjaavien toimenpiteiden suorittamiseksi tai vahingon rajaamiseksi.   
Rekisterinpitäjä arvioi ja valvoo tietosuojan toteutumista omissa toiminnoissaan.  Muuramen seurakunnan sisäinen tarkastus tekee tarkastuksia tietosuoja-asioissa osana normaalia tarkastustoimintaansa.

**Menettely tietosuojan vaarantuessa**

Katsomme tietosuojaa vaarantavaksi toiminnaksi kaiken henkilötietojen käsittelyä koskevien lakien, tämän tietosuojapolitiikan tai sen perusteella annetun ohjeistuksen vastaisen toiminnan. Mikäli arvioimme tietosuojaa vaarantavan toiminnan täyttävän lainsäädännössä kuvatun rangaistavan toiminnan tunnusmerkistön, annamme asian viranomaisten tutkittavaksi.  Jos vaaraa aiheuttava toiminta ei täytä em. tunnusmerkistöä, mutta vaarantaa tietosuojaa, voi asiasta seurata huomautus, varoitus tai työ-/virkasuhteen päättäminen.

**Tiedottaminen työntekijöille ja rekisteröidyille**

Tästä tietosuojapolitiikasta ja sen muutoksista tiedotetaan Muuramen seurakunnan henkilökunnalle sähköpostilla ja serverillä olevilla ohjeilla. Lisäksi kulloinkin voimassa oleva tietosuojapolitiikka julkaistaan muuramenseurakunta.fi -sivustolla.  Tietosuojapolitiikka päivitetään tarpeen mukaan. Tämän lisäksi Muuramen seurakunnassa annetaan sisäisiä ohjeita tietosuoja-asioista.

**Tietosuojapolitiikan vahvistaminen**

Muuramen seurakunnan kirkkoneuvosto on vahvistanut tämän politiikan 25.4.2018